Lav et referat af nedenstående tekst:

Tekst:
Bokseren Torben Keller var sammen med hele det tyske Team Saurland i dag på besøg hos Spar Nord i Aalborg for at promovere lørdagens boksestævne i Arena Nord i Frederikshavn. Men at det foregik i netop Spar Nord var langtfra tilfældigt. Det var her Keller blev uddannet og indtil han gik professionel sidste år arbejdede. - Jeg tror mit arbejde i banken har givet mig mange ting jeg kan bruge som bokser. Jeg har brugt hovedet, hvis man kan sige det sådan, det giver mig en form for overskud i bokseringen, at jeg har andet med i bagagen end bare sport, siger Torben Keller til TV2/Nord. Stævnet lørdag byder på tre titelkampe, blandt andet med Patrick Nielsen. Keller bokser sin tredje kamp som professionel, når han møder Aliaksandr Abramenka fra Hviderusland. - Jeg glæder mig helt vildt. Jeg føler jeg har udviklet mig meget siden jeg blev professionel. Det vil jeg se frem til at vise for mit hjemmebanepublikum i Nordjylland, lyder det fra Keller. Du kan se Torben Kellers kamp direkte på TV3 PLUS lørdag fra kl.21.00.

Referat:
Det var slet ikke i bokseringen Torben Keller blev en vindertype